PMIndiaData/PMIndiaSum huggingface dataset:
অনিয়ন্ত্রিত আমানতকর্মসূচি নিষিদ্ধ করতে এবং চিট ফান্ডগুলিকে সুশৃঙ্খলভাবে পরিচালনার উদ্দেশ্যে সংসদেদুটি বিল পেশ করার অনুমতি দিল কেন্দ্রীয় মন্ত্রিসভা  

নয়াদিল্লি, ২০ ফেব্রুয়ারি, ২০১৮

সাধারণ বিনিয়োগকারীদেরস্বার্থ রক্ষায় অনিয়ন্ত্রিত আমানত প্রকল্প নিষিদ্ধ ঘোষণা করা সম্পর্কিত বিল, ২০১৮এবং চিট ফান্ড্‌স (সংশোধন) বিল, ২০১৮ সংসদে পেশ করার প্রস্তাবে অনুমোদন দিলকেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার এক বৈঠকে এই দুটি বিলের ব্যাপারে সিদ্ধান্ত গ্রহণ করা হয়। প্রথম বিলটি সংসদে পেশ করার লক্ষ্য হল দেশে আমানত নিয়ে বেআইনিকার্যকলাপ নিষিদ্ধ করা। সাধারণ মানুষের কষ্টার্জিত উপার্জন নিয়ে নিয়ন্ত্রণ ওনিয়মনীতি বহির্ভূতভাবে কিছু কিছু সংস্থা ও প্রতিষ্ঠানের প্রতারণাচক্র ভাঙ্গতেই মন্ত্রিসভারএই বিশেষ পদক্ষেপ। অন্যদিকে, চিট ফান্ডের বিভিন্ন প্রকল্প ও কর্মসূচি সম্পর্কে যেসমস্ত সমস্যা ও অসুবিধার ঘটনা ঘটতে দেখা যায়, তা নিয়ন্ত্রণের মাধ্যমে সততার সঙ্গেএবং সুশৃঙ্খলভাবে যাতে আর্থিক লেনদেনের বিষয়টি নিশ্চিত করা যায়, সেই লক্ষ্যেই চিটফান্ড (সংশোধন) বিল, ২০১৮ সংসদে পেশ করার অনুমতি দিল কেন্দ্রীয় মন্ত্রিসভা। /
ভারত-মরক্কো রেল সহযোগিতা  : কর্মপরবর্তীঅনুমোদন কেন্দ্রীয় মন্ত্রিসভার

ভারত ও মরক্কোর মধ্যেরেলসহযোগিতা প্রসার সম্পর্কিত একটি চুক্তিতে আজ অনুমোদন দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে গত বছর১৪ ডিসেম্বর ভারত সরকার এবং মরক্কোর জাতীয় রেল দপ্তরের মধ্যে সম্পাদিত এইচুক্তিটিতে কর্মপরবর্তী অনুমোদনদানের সিদ্ধান্ত গ্রহণ করা হয়। এই সহযোগিতা চুক্তির আওতায় যে সমস্ত বিষয়ে দুটি দেশের মধ্যেপ্রযুক্তিগত সহযোগিতা বিনিময় হবে তার মধ্যে রয়েছে – প্রশিক্ষণ, কর্মীদের দক্ষতাবিকাশ, বিশেষজ্ঞ বিনিময়, কর্মী ও আধিকারিক পর্যায়ে পারস্পরিক অভিজ্ঞতার আদানপ্রদানএবং প্রাসঙ্গিক অন্যান্য প্রযুক্তিগত সহায়তা। উল্লেখ্য, কেন্দ্রীয় রেল মন্ত্রক কারিগরি সহায়তা প্রসারেরলক্ষ্যে বিশ্বের বিভিন্ন রাষ্ট্রের সরকার এবং জাতীয় রেলপথগুলির সঙ্গে বেশ কয়েকটিমউ সম্পাদন করেছে। এগুলির আওতায় যে সমস্ত ক্ষেত্রে সহযোগিতার প্রসার ও বিনিময় প্রচেষ্টাবাস্তবায়িত হয়েছে, তার মধ্যে রয়েছে উচ্চগতির রেল করিডর, বর্তমান রুটগুলিতে ট্রেনচলাচলের ক্ষেত্রে গতি বৃদ্ধি, বিশ্বমানের রেল স্টেশন নির্মাণ ও উন্নয়ন, রেলপরিকাঠামোর আধুনিকীকরণ ইত্যাদি। রেল প্রযুক্তি, রেলের কাজকর্ম, জ্ঞান ও অভিজ্ঞতাবিনিময়, প্রযুক্তিগত সফর বিনিময় এবং প্রশিক্ষণ, সেমিনার ও কর্মশালা আয়োজনের মতোপারস্পরিক স্বার্থসংশ্লিষ্ট ক্ষেত্রগুলিতে এই সহযোগিতার প্রসার ঘটানো হয়। /
প্রধানমন্ত্রীর মরিশাসের প্রধানমন্ত্রীকে ফোনে শুভেচ্ছা জ্ঞাপন

প্রধানমন্ত্রী শ্রী নরেন্দ্র মোদী মরিশাসের প্রধানমন্ত্রী প্রবিন্দ কুমার জুগনাউথের সঙ্গে টেলিফোনে কথা বলেন। সে দেশে সদ্য সমাপ্ত নির্বাচনে তাঁর জয়লাভের জন্য শ্রী নরেন্দ্র মোদী, প্রবিন্দ কুমার জুগনাউথকে উষ্ণ অভিনন্দন জানান। প্রধানমন্ত্রী বলেন, মরিশাসের জনগণ প্রধানমন্ত্রী জুগনাউথের নেতৃত্বের উপর তাঁদের আস্থা জানিয়েছেন। এর মাধ্যমে তাঁর সরকারের উন্নয়নমূলক নীতির প্রতি জনগণের সমর্থন প্রতিফলিত হয়েছে। পারস্পরিক স্বার্থসংশ্লিষ্ট ক্ষেত্রে দুটি দেশের মধ্যে নিবিড় সম্পর্ক বজায় রাখার বিষয়ে ভারতের অঙ্গীকার তিনি আবারো ব্যক্ত করেন। প্রধানমন্ত্রী জুগনাউথ, শ্রী নরেন্দ্র মোদীকে ধন্যবাদ জানান এবং ভারতের সঙ্গে বিশেষ দ্বিপাক্ষিক সম্পর্ককে আরো শক্তিশালী করে তোলার বিষয়ে আগ্রহ ব্যক্ত করেন। অপ্রবাসী দিবস উদযাপনে প্রধান অতিথি হিসেবে উত্তর প্রদেশের রাজ্যপালের উপস্থিতির জন্য তিনি ভারত সরকারকে ধন্যবাদ জানান। প্রধানমন্ত্রী জুগনাউথ, তাঁর সুবিধেমত সময়ে ভারত সফরে আসার শ্রী নরেন্দ্র মোদীর আমন্ত্রণ গ্রহণ করেছেন। /
২০০১-এ সংসদ হানায় শহীদদের প্রতি শ্রদ্ধা জানালেন প্রধানমন্ত্রী

২০০১ সালে সংসদে হামলার ঘটনায় শহীদদের প্রতি শ্রদ্ধা জানালেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, “২০০১ সালে আমাদের সংসদের ওপর কাপুরুষোচিত হানায় যাঁরা শহীদ হয়েছেন, তাঁদের নির্ভীকতাকে অভিবাদন জানাই। তাঁদের সাহস ও বীরত্ব প্রত্যেক ভারতবাসীকে উদ্বুদ্ধ করবে”। /
অষ্টাদশ এশিয়ান গেমস্‌-এর পদক জয়ীদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী বুধবার তার বাস ভবনে সদ্য সমাপ্ত অষ্টাদশ এশিয়ান গেমস্‌-এর পদক জয়ীদের সঙ্গে এক আলাপচারিতায় মিলিত হন। প্রধানমন্ত্রী পদকজয়ীদের অভিনন্দন জানান এবং এশিয়ান গেমস্‌-এ ভারতের সবচেয়ে বেশি পদক জয়ের জন্য খেলোয়াড়দের অসাধারণ ক্রীড়া নৈপুণ্যের প্রশংসা করেন। তিনি পদক জয়ীদের বলেন, ক্রীড়া ক্ষেত্রে তাঁদের সাফল্য ভারতের মর্যাদা ও গর্ব বাড়িয়েছে। পদক জয়ীরা তাঁদের সাফল্য ও প্রশংসার জন্য নিজেদের লক্ষ্য থেকে বিচ্যুত হবেন না এবং তাঁরা লক্ষ্য পূরণে আরও এগিয়ে যাবেনবলে প্রধানমন্ত্রী আশা প্রকাশ করেন। খেলোয়াড়দের ক্রীড়া নৈপুণ্য আরও বাড়াতে শ্রী মোদী প্রযুক্তি ব্যবহারের আহ্বান জানান। তিনি আরও বলেন, খেলাধূলার উৎকর্ষতা বিশ্লেষণে বিশ্বে ভারতের সেরা খেলোয়াড়দের পাশাপাশি অন্যান্য খেলোয়াড়রাও তাঁদের ক্রীড়ার মান বাড়াতে প্রযুক্তির সাহায্য নিয়ে চলবেন। প্রধানমন্ত্রী ছোট শহর, গ্রামাঞ্চল ও অনগ্রসর অঞ্চল থেকে উঠে আসা তরুণ ও প্রতিভাবান খেলোয়াড়দের দেশের হয়ে পদক জয়ের জন্য আনন্দ ও খুশি প্রকাশ করেন। তিনি বলেন, গ্রামাঞ্চলে প্রকৃত সম্ভাবনা রয়েছে এবং প্রতিভাবান এই খেলোয়াড়দের সঠিক পরিচর্যা চালিয়ে যেতে হবে। একজন ক্রীড়াবিদ দৈনন্দিন জীবনে যে সমস্ত সমস্যার সম্মুখীন হন, বাইরের জগৎ সে বিষয়ে সম্পূর্ণ অজ্ঞাত থাকে বলে তিনি মন্তব্য করেন। দেশকে পদক এনে দিতে যে কয়েকজন ক্রীড়াবিদ কঠিন সমস্যার সম্মুখীন হয়েছেন, তাঁদের নাম উল্লেখের সময় প্রধানমন্ত্রী আবেগপ্রবণ হয়ে পড়েন। এই সমস্ত ক্রীড়াবিদদের জেদ ও আন্তরিকতার প্রতি সম্মান জানিয়ে প্রধানমন্ত্রী আশা প্রকাশ করেন যে, এদের কঠোর পরিশ্রম ও প্রয়াস সমগ্র দেশকে অনুপ্রাণিত করবে। প্রধানমন্ত্রী ক্রীড়াবিদদের অর্জিত সাফল্য ও প্রশংসায় তুষ্ট না হয়ে তাঁদেরকে আরও সাফল্যের জন্য কঠিন পরিশ্রমের পরামর্শ দেন। তিনি বলেন, পদক জয়ীদের জন্য আরও বড় চ্যালেঞ্জ গ্রহণের জন্য এখন থেকেই তৈরি হতে হবে এবং অলিম্পিক গেমস্‌-এর পোডিয়ামে ওঠার জন্য তাঁদেরকে উদ্দেশ্য থেকে লক্ষ্যভ্রষ্ট হওয়া চলবে না। এই উপলক্ষে যুব বিষয়ক ও ক্রীড়া তথা তথ্য ও সম্প্রচার প্রতি মন্ত্রী কর্ণেল রাজ্যবর্ধন রাঠোর-ও উপস্থিত ছিলেন। তাঁর প্রারম্ভিক ভাষণে কর্ণেল রাঠোর বলেন, প্রধানমন্ত্রীর দূরদৃষ্টি ও সরকারের উদ্যোগ সদ্যসমাপ্ত এশিয়ান গেমস্‌-এর পদক সংখ্যা বাড়াতে এবং তরুণ ক্রীড়াবিদদের অনুপ্রাণিত করতে গুরুত্বপূর্ণ ভূমিকা পালন করেছে। ইন্দোনেশিয়ার জাকার্তা ও পালেমব্যাঙ্গে অনুষ্ঠিত অষ্টাদশ এশিয়ান গেমস্‌-এ ভারত ৬৯টি পদক জিতে রেকর্ড তৈরি করেছে। উল্লেখ করা যেতে পারে, ২০১০ সালে চীনে গুয়াংঝাও-এ অনুষ্ঠিত ষোড়শ এশিয়ান গেমস্‌-এ ভারত ৬৫টি পদক জিতে রেকর্ড গড়েছিল।
জলন্ধর ক্যান্টনমেন্টের সার্ভে নম্বর ৪০৮-এ কেন্দ্রীয় বিদ্যালয় নির্মাণের জন্য প্রতিরক্ষা দপ্তরের জমি হস্তান্তরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে, কেন্দ্রীয় বিদ্যালয় সংগঠনকে বার্ষিক ন্যূনতম এক টাকা ভাড়ার বিনিময়ে জলন্ধর ক্যান্টনমেন্টের সার্ভে নম্বর ৪০৮-এতে কেন্দ্রীয় বিদ্যালয় নির্মাণের জন্য প্রতিরক্ষা দপ্তরের ৭.৫ একর জমি পাট্টা হিসেবে হস্তান্তরের বিষয়টি অনুমোদন করা হয়েছে। উল্লেখ করা যেতে পারে, জলন্ধর ক্যান্টনমেন্টের চতুর্থ কেন্দ্রীয় বিদ্যালয়টির পঠন-পাঠন ১৯৮৭ সাল থেকে অস্হায়ীভাবে এমইএম ভবনে চলছিল। এই বিদ্যালয়ের পড়ুয়ার সংখ্যা বর্তমানে ১৩৪৬। বিদ্যালয়ের নিজস্ব ভবন নির্মিত হলে বিদ্যালয় কর্তৃপক্ষের পাশাপাশি সেনানীদের শিক্ষামূলক চাহিদাও পূরণ হবে। /
প্রধানমন্ত্রী শ্রী নরেন্দ্র মোদী সকাশে মার্কিন কংগ্রেসের প্রতিনিধিদল

মার্কিন কংগ্রেসের ৮ সদস্যের এক প্রতিনিধি দল আজ এখানে সাক্ষাৎ করেনপ্রধানমন্ত্রী শ্রী নরেন্দ্র মোদীর সঙ্গে। প্রতিনিধি দলের নেতৃত্ব দেন মিসেসন্যান্সি পেলোসি। সাক্ষাৎকারকালে মার্কিন প্রতিনিধিদের ভারতে স্বাগত জানানপ্রধানমন্ত্রী। ভারত-মার্কিন সম্পর্ককে আরও নিবিড় করে তোলার লক্ষ্যে মার্কিনকংগ্রেসের ঘনিষ্ঠ সমর্থনের বিশেষ প্রশংসাও করেন তিনি। দ্বিপাক্ষিক অংশীদারিত্ব এবং পারস্পরিক স্বার্থ সংশ্লিষ্ট বিভিন্নবিষয়ে শ্রী মোদী আলোচনা ও মত-বিনিময় করেন মার্কিন প্রতিনিধি দলের সঙ্গে। মার্কিনকংগ্রসের সঙ্গে বিনিময় কর্মসূচি প্রসারেরও আহ্বান জানান প্রধানমন্ত্রী। /…
ডঃ বাবাসাহেব আম্বেদকর-এর মহাপরিনির্বাণ দিবসেশ্রদ্ধা নিবেদন প্রধানমন্ত্রীর

ডঃ বাবাসাহেব আম্বেদকর-এর মহাপরিনির্বাণ দিবসেতাঁর উদ্দেশে শ্রদ্ধা নিবেদন করলেন প্রধানমন্ত্রী শ্রী নরেন্দ্র মোদী। এক বার্তায়তিনি বলেন : “ডঃ বাবাসাহেব আম্বেদকর-এর মহাপরিনির্বাণ দিবসেতাঁকে আমি প্রণাম জানাই। মুম্বাই-এর চৈতন্যভূমিতে প্রার্থনাকালে আমি নিজেকেবিশেষভাবে আশীর্বাদধন্য উপলব্ধি করেছিলাম। আমার সেই সফরকালের কিছু ছবি আমি এইওয়েবসাইটটিতে আপনাদের জন্য তুলে ধরলাম – https://twitter.com/narendramodi/status/938234707099217920/photo/1 ” .
প্রধানমন্ত্রী সুরাটে অত্যাধুনিক হাসপাতালের উদ্বোধন করেন

প্রধানমন্ত্রী শ্রী নরেন্দ্র মোদী আজ (৩০শে জানুয়ারি) সুরাটে অত্যাধুনিক সুপার স্পেশালিটি রসিলাবেন সেভান্তিলাল শাহ ভেনাস হাসপাতালের উদ্বোধন করেন। এই হাসপাতালটি আয়ুষ্মান ভারত প্রকল্পের আওতায় সাধারণ মানুষকে সেবা প্রদান করবে বলে তিনি আনন্দ প্রকাশ করেন। এক জনসভায় ভাষণের সময় প্রধানমন্ত্রী বলেন, তাঁর সরকার একটি সুস্থ ভারত গড়ে তুলতে কাজ করছে। দরিদ্রদের জন্য সরকারের গৃহীত বিভিন্ন পদক্ষেপের কথা উল্লেখ করেন শ্রী মোদী। তিনি বলেন যে, প্রধানমন্ত্রী সুরক্ষিত মাতৃত্ব অভিযান ও মিশন ইন্দ্রধনুষের মতো উদ্যোগ মৃত্যুর হার কমানোর ক্ষেত্রে গুরুত্বপূর্ণ ভূমিকা পালন করেছে। প্রধানমন্ত্রী লালকেল্লা থেকে স্বচ্ছ ভারত অভিযানের ঘোষণার বিষয়ে যারা বিদ্রূপ করেছেন, তাদের যথাযথ জবাব দিয়ে তিনি বলেন, আজ স্বাস্থ্যবিধির ক্ষেত্রে সুবিস্তৃত উদ্যোগ নেওয়ার ফলে ৯৭ শতাংশ জনসংখ্যা পরিষ্কার শৌচাগারের সুবিধা পেয়েছে। প্রতিরোধমূলক স্বাস্থ্য সেবার ওপরেও গুরুত্ব আরোপ করেন প্রধানমন্ত্রী। তিনি বলেন, সারা বিশ্ব সুস্বাস্থ্যের ক্ষেত্রে যোগচর্চার ভূমিকাকে স্বীকৃতি দিয়েছে। প্রধানমন্ত্রী বলেন যে, আয়ুষ্মান ভারত প্রকল্প সুস্থতর ভারত গড়ে তোলার ক্ষেত্রে একটি সম্পূর্ণ নতুন ব্যবস্থা গড়ে তুলবে। এই প্রকল্প দ্বিতীয় ও তৃতীয় শ্রেণীর শহরগুলিতে নতুন নতুন হাসপাতাল স্থাপনে সাহায্য করবে। এর ফলে, স্বাস্থ্য পরিষেবা ক্ষেত্রে কর্মসংস্থানও বাড়বে বলেও তিনি জানান। শ্রী মোদী জানান, এখন জনসাধারণ বেশি সংখ্যায় জেনেরিক ওষুধ পাচ্ছেন যা কেবল চিকিৎসার খরচই কমাবে না, বরং বহু মূল্যবান জীবন বাঁচাবে। অর্থনৈতিকভাবে দুর্বল শ্রেণীর জন্য ১০ শতাংশ সংরক্ষণ বাস্তবায়িত করার জন্য প্রধানমন্ত্রী গুজরাটকে অভিনন্দনও জানান। /
টি২০বিশ্বকাপ জয়ী দৃষ্টিহীন ভারতীয় ক্রিকেটারদের প্রশংসা ও অভিনন্দন প্রধানমন্ত্রীর

টি২০ বিশ্বকাপজয়ী দৃষ্টিহীন ক্রিকেট খেলোয়াড়দের সঙ্গে আজ এক সাক্ষাৎকারে মিলিত হলেনপ্রধানমন্ত্রী শ্রী নরেন্দ্র মোদী। খেলোয়াড়দেরসঙ্গে আলাপচারিতাকালে এই বিশেষ সাফল্যের জন্য অভিনন্দন জানিয়ে প্রধানমন্ত্রীভবিষ্যতে তাঁদের আরও বড় ধরণের সাফল্য কামনা করেন। খেলোয়াড়রা যেভাবে বিশেষ দক্ষতা ওমনোযোগের সঙ্গে বিশ্বকাপ খেলায় পারদর্শিতা দেখিয়েছেন, সেজন্য তাঁদের ভুয়সী প্রশংসাওকরেন তিনি। প্রধানমন্ত্রীবলেন, দৃষ্টিহীন ভারতীয় ক্রিকেট দলের এই সাফল্য দেশের কোটি কোটি মানুষকে প্রেরণাযোগাবে এবং এক বিশেষ অনুপ্রেরণার উৎস হয়ে থাকবে দেশের দিব্যাঙ্গ সাধারণের কাছে। নিজেদেরস্বাক্ষরিত একটি ব্যাট প্রধানমন্ত্রীকে উপহার দেন ক্রিকেট দলের সদস্যরা।প্রধানমন্ত্রীর হাতে তাঁরা তুলে দেন প্রধানমন্ত্রীর নাম লেখা একটি বল ও জার্সিও। নিজের স্বাক্ষরকরা একটি ব্যাট ও বল বিশ্বকাপ জয়ী ভারতীয় ক্রিকেট দলকে উপহার দেন প্রধানমন্ত্রী।
দীপক পুনিয়া অল্পের জন্য ব্রোঞ্জ পদক জিততে না পারলেও তিনি আমাদের হৃদয় জিতে নিয়েছেন : প্রধানমন্ত্রী

নতুন দিল্লি, ৫ অগাস্ট, ২০২১ প্রধানমন্ত্রী শ্রী নরেন্দ্র মোদী জানিয়েছেন, দীপক পুনিয়া অল্পের জন্য ব্রোঞ্জ পদক জিততে না পারলেও, তিনি আমাদের হৃদয় জিতে নিয়েছেন । প্রধানমন্ত্রী আরও বলেছেন, তিনি একজন ধৈর্য এবং প্রতিভায় শক্তিধর খেলোয়াড়। এক ট্যুইটবার্তায় প্রধানমন্ত্রী জানান ; “দীপক পুনিয়ার অল্পের জন্য ব্রোঞ্জ পদক হাত ছাড়া হলেও, তিনি আমাদের হৃদয় জিতে নিয়েছেন । তিনি ধৈর্য এবং প্রতিভাবায় শক্তিধর খেলোয়ার । ভবিষ্যতের প্রয়াসে দীপকের সাফল্যের জন্য শুভেচ্ছা জানাচ্ছি ।#টোকিও২০২০”
তিরুপতিতে ভারতীয় বিজ্ঞান শিক্ষা ও গবেষণা প্রতিষ্ঠান সম্পর্কে কেন্দ্রীয় মন্ত্রিসভার সিদ্ধান্ত

অন্ধ্রপ্রদেশের তিরুপতিতে বিজ্ঞান শিক্ষা ও গবেষণা সংক্রান্ত নতুন ভারতীয় সংস্থাটি চালু করার ব্যাপারে আনুষ্ঠানিকভাবে সম্মতি জানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। ২০১৫-১৬ অর্থ বছর থেকে একটি অস্থায়ী ক্যাম্পাসে গড়ে তোলা হয়েছে এই প্রতিষ্ঠানটি। প্রথম তিন বছরে, অর্থাৎ, ২০১৫-১৮ সাল পর্যন্ত এই প্রতিষ্ঠানটি চালাতে খরচ ধরা হয়েছে ১৩৭ কোটি ৩০ লক্ষ টাকা। অন্ধ্রপ্রদেশ পুনর্গঠন আইন, ২০১৪ অনুসারে তৎকালীন অন্ধ্রপ্রদেশ রাজ্যটিকে ভেঙ্গে দুটি পৃথক রাজ্য অন্ধ্রপ্রদেশ ও তেলেঙ্গানা তৈরি করা হয়। এর পরিপ্রেক্ষিতে নতুনভাবে স্থাপিত অন্ধ্রপ্রদেশ রাজ্যে একটি নতুন জাতীয় বিজ্ঞান শিক্ষা ও গবেষণা প্রতিষ্ঠান গড়ে তোলার সিদ্ধান্ত নেয় কেন্দ্রীয় সরকার। তিরুপতিতে এই প্রতিষ্ঠানের নতুন ক্যাম্পাস গড়ে তোলার লক্ষ্যে অন্ধ্রপ্রদেশ সরকার ইয়েরপেড়ু মন্ডলের চিন্ডেপল্লী ও পাঙ্গুর গ্রামের শ্রীনিবাসপুরমে ২৪০ একর জমি চিহ্নিত করে। যতদিন না এই জমিটিতে জাতীয় দিক থেকে গুরুত্বপূর্ণ এই নতুন প্রতিষ্ঠানটি স্থাপিত হচ্ছে, ততদিন পর্যন্ত তিরুপতির শ্রীরাম ইঞ্জিনিয়ারিং কলেজে এর কাজকর্ম চালিয়ে যাওয়ার সিদ্ধান্ত নেওয়া হয়।
‘মেক ইন ইন্ডিয়া’ কেন্দ্রের উদ্বোধনের পাশাপাশি স্বাক্ষরিত হল তিনটি সহযোগিতা চুক্তি

‘মেক ইন ইন্ডিয়া’ কেন্দ্রটি উদ্বোধনের পাশাপাশি প্রধানমন্ত্রী শ্রী নরেন্দ্র মোদীর উপস্থিতিতে কয়েকটি মউ স্বাক্ষরিত হল শনিবার। ট্যুইন স্টার এবং মহারাষ্ট্র শিল্পোন্নয়ন নিগমের মধ্যে একটি চুক্তি স্বাক্ষরিত হয় তাইওয়ানের অটোরন-এর। ভারতে এই ধরনের প্রকল্প এই সর্বপ্রথম। প্রায় ২০ হাজার কোটি টাকা বিনিয়োগ করা হবে এই প্রকল্পটিতে। তাইওয়ানের সঙ্গে এল সি ডি ফ্যাব-এ বিনিয়োগ করবে মহারাষ্ট্রের শিল্পোন্নয়ন নিগম। দ্বিতীয় মউটি স্বাক্ষরিত হয় হিন্দুস্তান কোকা কোলা বেভারেজেস প্রাইভেট লিমিটেড, জৈন ইরিগেশন প্রাইভেট লিমিটেড এবং মহারাষ্ট্র সরকারের কৃষি ও বিপণন দপ্তরের মধ্যে। বিদর্ভ-এ কমলা লেবু উৎপাদকদের সহায়তাকল্পে ফলের রস উৎপাদনের কাজে এর ফলে সহযোগিতা সম্প্রসারণের কাজ আরও সহজতর হয়ে উঠবে। একদিকে যেমন কমলা লেবু উৎপাদকরা তাদের উৎপাদনের জন্য ভালো দাম পাবেন, অন্যদিকে তেমনইকর্মসংস্থানেরও সুযোগ সৃষ্টি হবে। প্রায় দু’একর জমিতে কমলা লেবু চাষের সঙ্গে যুক্ত ৫ হাজার কৃষক এই প্রকল্পটিতে উপকৃত হবেন বলে আশা করা হচ্ছে। রেমন্ড ইন্ডাস্ট্রিজ এবং মহারাষ্ট্র শিল্পোন্নয়ন নিগমের মধ্যে আরেকটি চুক্তি স্বাক্ষরিত হয় ‘ফার্ম টু ফ্যাব্রিক’ কর্মসূচি রূপায়ণের লক্ষ্যে। লিনেন সুতো এবং পোশাকের কাপড় উৎপাদনের জন্য রেমন্ড এই প্রকল্পে বিনিয়োগ করবে ১,৪০০ কোটি টাকা। অমরাবতী জেলার নন্দগাঁও টেক্সটাইল পার্কে স্থাপন করা হবে এই ইউনিটটি।
উহান থেকে উদ্ধারকার্যের বিষয়ে প্রধানমন্ত্রীর প্রশংসা

উহানে আটকে পড়া ভারতীয়দের উদ্ধারকার্যে এয়ার ইন্ডিয়া এবং স্বাস্থ্য দপ্তরের যেসব আধিকারিকরা তৎপর ছিলেন, তাঁরা তাঁদের দায়িত্ব নির্বাহে দায়বদ্ধতার প্রকৃত পরিচয় দেওয়ায় প্রধানমন্ত্রী শ্রী নরেন্দ্র মোদী ভুয়সী প্রশংসা করেন। প্রধানমন্ত্রী এই উদ্ধারকার্যে নিযুক্ত সদস্যদের ধন্যবাদ সূচক একটি পত্র দিয়েছেন। কেন্দ্রীয় অসামরিক বিমান চলাচল মন্ত্রী এই চিঠিটি সদস্যদের হাতে তুলে দিয়েছেন। নোভেল করোনা ভাইরাসের প্রাদুর্ভাবের কেন্দ্রস্থল উহানে এয়ার ইন্ডিয়া জরুরি-ভিত্তিতে উদ্ধারকার্য চালায়। সংশ্লিষ্ট অঞ্চলের ভয়াবহ পরিস্থিতির কথা জেনেও পরপর দু’দিন স্বাস্থ্য মন্ত্রকের একটি দল সহ এয়ার ইন্ডিয়ার আধিকারিকরা দুটি বি-৭৪৭ বিমান পাঠায়। এই বিমানগুলি ৩১ জানুয়ারি এবং পয়লা ফেব্রুয়ারি উহান গিয়েছিল এবং তার পরের দিন দেশে ফিরে আসে।
নাগরিকদের প্রতি কঠোরভাবে লকডাউন মেনে চলার আর্জি প্রধানমন্ত্রীর

দেশে জনসাধারণ লকডাউনকে গুরুত্ব দিয়ে পালন করছেন না বলে প্রধানমন্ত্রী শ্রী নরেন্দ্র মোদী আজ আক্ষেপ করেছেন। এক ট্যুইট বার্তায় তিনি জনসাধারণের প্রতি আবেদন জানিয়ে বলেন, “অনেকেই লকডাউনের বিষয়টিকে গুরুত্ব দিচ্ছেন না। আপনার পরিবারকে বাঁচাতে , নিজে বাঁচতে দয়া করে কেন্দ্র এবং রাজ্য সরকারগুলি যে সব নির্দেশাবলী জারী করেছে, তা কঠোর ভাবে মেনে চলুন। আমি সব রাজ্যসরকারের কাছে আবেদন জানাচ্ছি, আইনশৃঙ্খলা যেন ঠিকঠাক মানা হয়, তা নিশ্চিত করুন” ।
বলাঙ্গিরে প্রধানমন্ত্রী, ওড়িশার জন্য ১,৫০০ কোটি টাকা মূল্যের উন্নয়নমূলক প্রকল্পের আনুষ্ঠানিক সূচনা করলেন তিনি

আজ ওড়িশার বলাঙ্গির সফর করলেন প্রধানমন্ত্রী শ্রী নরেন্দ্র মোদী। ১,৫০০ কোটি টাকা মূল্যের বেশ কিছু উন্নয়নমূলক প্রকল্প চালু করলেন তিনি এবং একইসঙ্গে অনেকগুলি প্রকল্পের শিলান্যাসও করলেন প্রধানমন্ত্রী। আজ সকালে রায়পুরে স্বামী বিবেকানন্দ বিমানবন্দরে পদার্পণ করার পর তিনি বলাঙ্গিরের দিকে রওনা হ’ল। বলাঙ্গিরে পৌঁছে তিনি ঝাড়সুগুদার একটি মাল্টি মোডাল লজিস্টিক্স পার্ক জাতির উদ্দেশে উৎসর্গ করেন। এই পার্কটি গড়ে ওঠায় ঐ অঞ্চলে লজিস্টিক্স সংক্রান্ত ক্ষেত্রে প্রধান হাবে পরিণত হ’ল ঝাড়সুগুদা। রেল প্রকল্পেও উৎসাহ দিতে প্রধানমন্ত্রী বলাঙ্গির – বিচুপালি রেল লাইনটি উদ্বোধন করেন। এর জন্য ব্যয় হয়েছে ১১৫ কোটি টাকা। প্রধানমন্ত্রী বলেন, বিগত তিন সপ্তাহে এটি ওড়িশায় তাঁর তৃতীয় সফর। বলাঙ্গির রেলইয়ার্ডে এক জনসমাবেশে ভাষণ দিতে গিয়ে শ্রী মোদী আরও বলেন, পূর্ব ভারত এবং ওড়িশার উন্নয়নের জন্য সরকার ক্রমাগত প্রচেষ্টা চালাচ্ছে। বলাঙ্গিরে এই উন্নয়নমূলক প্রকল্পগুলি এই প্রচেষ্টারই অঙ্গ। প্রসঙ্গত, শ্রী মোদী নাগাভালি নদীর ওপর নির্মিত একটু সেতুর উদ্বোধন করেন। পাশাপাশি, তিনি বরপালি – দুঙ্গারিপালি এবং বলাঙ্গির – দেওগাঁ’র মধ্যে রেলপথের লাইন ডবল করার কাজটিও জাতির উদ্দেশে উৎসর্গ করেন। এর সঙ্গে ঝাড়সুগুদার – ভিজিলাগ্রাম এবং সম্বলপুর – আঙ্গুল রেলপথটিরও বৈদ্যুতিকীকরণ প্রকল্প জাতির উদ্দেশে উৎসর্গ করেন। এরপর, শ্রী মোদী ওড়িশার সোনপুরে একটি কেন্দ্রীয় বিদ্যালয়েরও শিলান্যাস করেন। এটি নির্মাণ করতে প্রায় ১৫.৮১ কোটি টাকার মতো লাগবে। সংযোগ এবং শিক্ষার গুরুত্ব সম্পর্কে প্রধানমন্ত্রীর অভিমত, শিক্ষা মানবসম্পদ বিকাশে সাহায্য করে। তবে, সংযোগের ফলেই এ ধরণের সহায়সম্পদ সুযোগে রূপান্তরিত হয়। তিনি আরও বলেন, ছ’টি রেল প্রকল্পের উদ্বোধন সংযোগ গড়ে তোলার ক্ষেত্রে বড়সড় প্রয়াস। মানুষের যাতায়াত এর ফলে বাড়বে সংযোগ, আমাদের শিল্প সংস্থাগুলির কাছে খনিজ সম্পদ পৌঁছে দেওয়াও আরও সহজ হবে এবং কৃষকরাও তাঁদের আনাজপাতি নিয়ে দূরের বাজারে যেতে পারবেন। এর ফলে, ওড়িশার নাগরিকদের জীবনধারণের পথও সুগম হবে। প্রধানমন্ত্রী বলেন, আমাদের সংস্কৃতি ও ঐতিহ্য ধরে রাখার কর্তব্যও সরকারের। অতএব, এই সংযোগ সাংস্কৃতিক যোগাযোগকে শক্তিশালী করবে এবং ঐ রাজ্যে পর্যটনের সুযোগ আরও বাড়াবে। এই প্রসঙ্গে তিনি গান্ধহারাদি-তে নীলমাধব এবং সিদ্ধেশ্বর মন্দিরদ্বয়ের সংস্কার এবং পুনর্নবীকরণের কাজ শুরু হওয়ার জন্য তাঁর সন্তুষ্টি প্রকাশ করেন। তিনি এছাড়াও বলাঙ্গির এবং কালাহান্দিতে যথাক্রমে রানীপুর ঝরিয়াল গোষ্ঠীর প্রত্নসৌধগুলির সংস্কারের কাজেরও উদ্বোধন করেন।
উচ্চতর শিক্ষা প্রতিষ্ঠানগুলিতে প্রবেশিকা পরীক্ষা পরিচালনার জন্যন্যাশনাল টেস্টিং এজেন্সি (এনটিএ) গঠনের সিদ্ধান্ত কেন্দ্রীয় মন্ত্রিসভার

ভারতীয় সমিতি নথিভুক্তি আইন, ১৮৬০-এর আওতায়একটি নথিভুক্ত প্রতিষ্ঠানহিসেবে ন্যাশনাল টেস্টিং এজেন্সি (এনটিএ) গঠনের অনুমতি দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেআজ উচ্চতর শিক্ষা প্রতিষ্ঠানগুলিতে প্রবেশিকা পরীক্ষা পরিচালনার জন্য এই এজেন্সিগঠনের সিদ্ধান্ত গ্রহণ করা হয়। একটি স্বশাসিত প্রতিষ্ঠান হিসেবে এই এজেন্সিটি কাজকরে যাবে বলে আজ সিদ্ধান্ত নেয় কেন্দ্রীয় মন্ত্রিসভা। মন্ত্রিসভার গৃহীত সিদ্ধান্ত অনুযায়ী, ন্যাশনাল টেস্টিং এজেন্সিরনেতৃত্বে থাকবেন কেন্দ্রীয় মানবসম্পদ বিকাশ মন্ত্রণালয় নিযুক্ত একজন বিশিষ্টশিক্ষাবিদ। প্রতিষ্ঠানের সিইও-র দায়িত্ব পালন করবেন কেন্দ্রীয় সরকার নিযুক্ত একজনমহানির্দেশক। বিভিন্ন প্রতিষ্ঠানের পদাধিকারিদের নিয়ে গঠিত হবে এনটিএ-র পরিচালনপর্ষদ। আবার, মহানির্দেশককে তাঁর কাজকর্মে সাহায্য করবেন বিশিষ্ট শিক্ষাবিদ এবংবিশেষজ্ঞদের নিয়ে গঠিত কয়েকটি গোষ্ঠী। বর্তমানে, সিবিএসই-র পক্ষ থেকে যে সমস্ত প্রবেশিকা বা ভর্তির পরীক্ষাপরিচালনা করা হয়, সূচনায় সেই দায়িত্ব বর্তাবে এনটিএ-র ওপর। পর্যায়ক্রমে এনটিএপুরোপুরি চালু হয়ে গেলে অন্যান্য পরীক্ষা পরিচালনার দায়িত্বও পালন করবে এইস্বশাসিত প্রতিষ্ঠানটি। পল্লী অঞ্চলের ছাত্রছাত্রীদের জন্য জেলা কিংবা মহকুমাপর্যায়ে পরীক্ষা কেন্দ্র স্থাপনের জন্য সম্ভাব্য সকলরকম চেষ্টা চালানো হবে। এনটিএ-র প্রথম বছরের কাজকর্ম শুরু করার জন্য কেন্দ্রীয় সরকারের পক্ষ থেকেএককালীন ২৫ কোটি টাকার আর্থিক সহায়তা দেওয়া হবে। পরবর্তীকালে সংস্থাটিকে আর্থিকদিক থেকে স্বনির্ভর করে তোলা হবে। এনটিএ গঠিত হলে উচ্চতর শিক্ষা প্রতিষ্ঠানগুলিতে প্রবেশিকা পরীক্ষারক্ষেত্রে উপকৃত হবেন ৪০ লক্ষের মতো ছাত্রছাত্রী। /
জম্মু-কাশ্মীরের সীমান্ত এলাকায় তাঁর সাহসী ‘পরিবার’এর সঙ্গে প্রধানমন্ত্রীর দীপাবলী উদযাপন

প্রধানমন্ত্রী শ্রী নরেন্দ্র মোদী জম্মু-কাশ্মীরের রাজৌরি জেলায় নিয়ন্ত্রণ রেখায় কর্মরত সেনাবাহিনীর জওয়ানদের সঙ্গে আজ দীপাবলী উদযাপন করেন। ক্ষমতা গ্রহণের পর প্রধানমন্ত্রী তৃতীয় বছরেও তাঁর এই পরম্পরা বজায় রাখলেন। প্রধানমন্ত্রী রাজৌরির ‘হল অফ ফেম’ পরিদর্শন করেন। তিনি সেখানে রাজৌরি এবং পুঞ্চ সেক্টর রক্ষায় যেসব সাহসী সৈনিক এবং নাগরিক প্রাণ দিয়েছেন, তাঁদের প্রতি শ্রদ্ধা জানান। তিনি ‘হল অফ ফেম’কে ‘পরাক্রম ভূমি, প্রেরণা ভূমি, পাওয়ান ভূমি’বলে বর্ণনা করেছেন। প্রধানমন্ত্রী এরপর ভারতীয় বায়ুসেনার বিমান যোদ্ধাদের সঙ্গে পাঠানকোট বিমানঘাঁটিতে সাক্ষাৎ করেন। সেনাবাহিনীর জওয়ানদের উদ্দেশ্যে প্রধানমন্ত্রী বলেন, প্রত্যেকে বহুদূরে গিয়ে তাঁদের পরিবারের সঙ্গে দীপাবলী উৎসব পালন করে। তাঁদের মতো তিনিও তাঁর পরিবারের সদস্য- সেনাবাহিনীর সাহসী জওয়ানদের সঙ্গে এই উৎসব উদযাপনের জন্য এখানে এসেছেন। প্রধানমন্ত্রী ১৯৪৭ সালের ২৭ অক্টোবর সেনাবাহিনীর সদস্যদের মহান আত্মবলিদানের কথা স্মরণ করেন। এই দিনটিকে পদাতিক দিবস হিসেবে পালন করা হয়। ভারতীয় প্রতিরক্ষা বাহিনীর সাহসিকতার প্রশংসা করে তিনি বলেন, তাঁদের জন্যই কেন্দ্রীয় সরকার এখন অনেক সিদ্ধান্ত গ্রহণ করছেন, যা একসময় অসম্ভব বলে মনে করা হত। তিনি জাতীয় নিরাপত্তা রক্ষায় সেনাবাহিনীর সাহসিকতার দিকটি উল্লেখ করেন। দেশবাসীর পক্ষ থেকে তিনি সেনাবাহিনীর সদস্যদের জাতির প্রতি এই সেবার জন্য ধন্যবাদ জানান। প্রধানমন্ত্রী বলেন, তাঁদের অবদানের প্রতি শ্রদ্ধা জানাতে সরকার রাজধানীতে জাতীয় যুদ্ধ স্মারক গড়ে তুলেছে। এই যুদ্ধ স্মারকে দর্শকদের সংখ্যা বৃদ্ধি পাওয়ার মাধ্যমে জনগণের সেনাবাহিনীর সদস্যদের প্রতি শ্রদ্ধার মনোভাব প্রতিফলিত হয়। ভারতীয় প্রতিরক্ষা বাহিনীকে আরও শক্তিশালী করে তুলতে এবং এর আধুনিকীকরণের লক্ষ্যে সরকারের গৃহীত পদক্ষেপগুলি প্রধানমন্ত্রী উল্লেখ করেন। সৈনিকদের কল্যাণে বিভিন্ন পদক্ষেপ গ্রহণে সরকার দায়বদ্ধ বলে তিনি উল্লেখ করেন।
প্রধানমন্ত্রীর বারাণসী সফর আগামী ১৬ ফেব্রুয়ারি

প্রধানমন্ত্রী শ্রী নরেন্দ্র মোদী আগামী ১৬ই ফেব্রুয়ারি একদিনের জন্য তাঁর সংসদীয় কেন্দ্র বারাণসী সফর করবেন। প্রধানমন্ত্রী শ্রী জগৎগুরু বিশ্বারাধ্য গুরুকুলের শতবার্ষিকী সমাপ্তি উদযাপন অনুষ্ঠানে যোগ দেবেন। শ্রী মোদী শ্রী ১৯টি ভাষায় সিদ্ধান্ত শিখামণি মুনি গ্রন্হের অনুবাদ এবং এর মোবাইল অ্যাপের সূচনা করবেন। পরে শ্রী নরেন্দ্র মোদী পন্ডিত দীনদয়াল উপাধ্যায় স্মারক কেন্দ্রটি জাতির উদ্দেশে উৎসর্গ করবেন। অনুষ্ঠানে প্রধানমন্ত্রী পন্ডিত দীনদয়াল উপাধ্যায়ের ৬৩ ফুট উচ্চতার পঞ্চ লোহা মূর্তির আবরণ উন্মোচন করবেন। পন্ডিত দীনদয়াল উপাধ্যায়ের এটি দেশের মধ্যে সবথেকে বড় মূর্তি। ২০০রও বেশি শিল্পী দিন-রাত কাজ করে এক বছরের মধ্যে এই মূর্তি নির্মাণ সম্পূর্ণ করেছে। এই স্মারক কেন্দ্রে পন্ডিত দীনদয়াল উপাধ্যায় জীবনী এবং কর্মকান্ড তুলে ধরা হয়েছে। ৩০ জন ওডিশার হস্তশিল্পী এবং শিল্পী বিগত এক বছর ধরে এই প্রকল্পের কাজ করেছেন। প্রধানমন্ত্রী এরপর একটি জনসভায় অংশ নেবেন। সেখানে ৩০টি প্রকল্প জাতির উদ্দেশে উৎসর্গ করবেন তিনি। এই প্রকল্পগুলির মধ্যে কাশির হিন্দু বিশ্ববিদ্যালয়ের ৪৩০-টি শয্যা বিশিষ্ট সুপার স্পেশালিটি সরকারি হাসপাতাল এবং মনোরোগ চিকিৎসার জন্য ৭৪-টি শয্যা বিশিষ্ট হাসপাতালও রয়েছে। প্রধানমন্ত্রী ভিডিও লিঙ্কের সাহায্যে আইআরসিটিসি-র মহাকাল এক্সপ্রেস ট্রেনের যাত্রাপথেরও সূচনা করবেন। এই ট্রেনটি বারাণসী, উজ্জ্বয়িনী এবং ওঙ্কারেশ্বর এই তিনটি ধর্মীয় স্হানের মধ্যে সংযোগ স্হাপন করবে। এটিই দেশের মধ্যে প্রথম যাত্রীদের জন্য রাত্রিকালীন সফররত বেসরকারি ট্রেন। প্রধানমন্ত্রী শ্রী মোদী ‘কাশি এক রূপ অনেক’-অনুষ্ঠানেরও সূচনা করবেন। আমেরিকা, ইংল্যান্ড, অস্ট্রেলিয়া-সহ বিশ্বের বিভিন্ন প্রান্ত থেকে আসা শিল্পী এবং ক্রেতাদের সঙ্গেও আলাপচারিতায় অংশ নেবেন প্রধানমন্ত্রী। পন্ডিত দীনদয়াল উপাধ্যায় হস্তকলা সঙ্কুলে দু’দিনের এই ‘কাশি এক রূপ অনেক’ অনুষ্ঠানের আয়োজন করা হয়েছে। এখানে উত্তরপ্রদেশের সমস্ত পণ্য প্রদর্শিত হবে।
তেলেঙ্গানার সেকেন্দ্রাবাদে অগ্নিকাণ্ডে প্রাণহানির ঘটনায় প্রধানমন্ত্রীর শোক প্রকাশ

নয়াদিল্লি, ১৩ সেপ্টেম্বর ২০২২ প্রধানমন্ত্রী শ্রী নরেন্দ্র মোদী তেলেঙ্গানার সেকেন্দ্রাবাদে অগ্নিকাণ্ডে প্রাণহানির ঘটনায় গভীর শোক প্রকাশ করেছেন। প্রধানমন্ত্রী, অগ্নিকাণ্ডে নিহতদের নিকট আত্মীয়কে ২ লক্ষ টাকা এবং আহতদের ৫০ হাজার টাকা এককালীন অর্থ সাহায্যের কথা ঘোষণা করেছেন। এই অর্থ প্রধানমন্ত্রীর জাতীয় ত্রাণ তহবিল (পিএমএনআরএফ) থেকে দেওয়া হবে। প্রধানমন্ত্রীর দপ্তর থেকে এক ট্যুইট বার্তায় জানানো হয়েছে – “তেলেঙ্গানার সেকেন্দ্রাবাদে অগ্নিকাণ্ডে প্রাণহানির খবরে আমি মর্মাহত। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি। পিএমএনআরএফ থেকে নিহতদের নিকট আত্মীয়কে ২ লক্ষ টাকা দেওয়া হবে। আহতদের দেওয়া হবে ৫০ হাজার টাকা : প্রধানমন্ত্রী @ narendramodi।”
সৌদি আরবের মক্কায় বাস দুর্ঘটনায় মৃত পরিবারের প্রতি প্রধানমন্ত্রী শোক জ্ঞাপন

সৌদি আরবের মক্কায় বাস দুর্ঘটনায় নিহত পরিবারের প্রতি শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “সৌদি আরবের বাস দুর্ঘটনার খরব খুবই বেদনাদায়ক। এই দুর্ঘটনায় মৃত পরিবারের প্রতি আমি শোক জানাচ্ছি। আহতদের দ্রুত আরোগ্য কামনা করছি”।
মায়ানমারে কালাদান মাল্টি মডেল ট্রানজিট ট্রান্সপোর্ট প্রোজেক্টের
জন্য সংশোধিত ২৯০৪.০৪ কোটি টাকার বরাদ্দ অনুমোদিত

প্রধানমন্ত্রী শ্রী নরেন্দ্র মোদির পৌরোহিত্যে কেন্দ্রীয় মন্ত্রিসভা বুধবার মায়ানমারে ‘কালাদান মালটি মডেল ট্রানজিট প্রজেক্ট’-এর জন্য ২৯০৪.০৪ কোটি টাকার সংশোধিত ব্যয় বরাদ্দের অনুমোদন দিয়েছে। এই প্রকল্প উত্তর-পূর্বাঞ্চলে বিকল্প সড়ক যোগাযোগ ব্যবস্থার সুযোগ করে দেবে এবং এঅঞ্চলের অর্থনৈতিক উন্নয়নে ভূমিকা পালন করবে। একটি অন্যতম প্রধান যোগাযোগ প্রকল্প হিসেবে এই প্রকল্প ভারত ও মায়ানমারের মধ্যে অর্থনৈতিক, বাণিজ্যিক ও কৌশলগত যোগসূত্র গড়ে তুলবে। উল্লেখ্য, কালাদান মাল্টি মডেল ট্রানজিট ট্রান্সপোর্ট প্রজেক্ট ভারত ও মায়ানমার যৌথভাবে চিহ্নিত করেছে | ভারতের পূর্বাঞ্চলীয় বন্দরগুলি থেকে মায়ানমারে এবং পাশাপাশি মায়ানমারের মাধ্যমে উত্তর-পূর্ব ভারতে জাহাজ পরিবহনের মাধ্যমে মালপত্র আনা-নেওয়ার জন্য বহুমুখি এক পরিবহন ব্যবস্থা গড়ে তোলার লক্ষ্যে এই প্রকল্পটি গ্রহন করা হয়। এর মাধ্যমে ভারত মায়ানমার সীমান্ত মায়ানমারের সিতুয়ে বন্দরের সাথে যুক্ত হবে | আশা করা যায়, এর সাহায্যে উৎপাদন সামগ্রীর সমুদ্রপথে পরিবহনের ব্যবস্থা হওয়ার ফলে উত্তর-পূর্ব ভারতের অর্থনৈতিক বিকাশে গতি আসবে | এছাড়াও এই প্রকল্প উত্তর-পূর্বে সামরিক কৌশলগত সুবিধা দেবে | তাছাড়া, শিলিগুড়ির রুটে যোগাযোগ পথের উপর চাপ কমবে। এই প্রকল্পের ডিপিআর অনুযায়ী রাইটস (রেলওয়ের অধীন নির্মাণ সংস্থা) সুপারিশ করেছে যে, কালাদান নদী বরাবর সিতুয়ে বন্দর থেকে কালেতুয়া পর্যন্ত ২২৫ কিমি দীর্ঘ জলপথ গড়ে তোলা হবে এবং কালেতুয়া থেকে ভারত মায়ানমার সীমান্ত পর্যন্ত ৬২ কিমি দীর্ঘ সড়কপথ নির্মাণ করতে হবে। উল্লেখ্য, ২০০৮-এর মার্চে অনুষ্টিত কেন্দ্রীয় মন্ত্রিসভার বৈঠকে এই প্রকল্পের জন্য ৫৩৫.৯১ লক্ষ টাকার ব্যয় বরাদ্দের অনুমোদন করা হয়েছিল|